कौर पब्लिक स्कूल में मनाया वार्षिकोत्सव
स्थानीयचंडीगढ़ मार्ग पर गांव चनालों के निकट स्थित सिख मिशनरी कॉलेज की ओर से चलाए जा रहे ‘कौर पब्लिक स्कूल’ में वार्षिक समारोह का आयोजन किया गया। जिसमें स्टूडेंट्स ने बड़े ही उत्साह से भाग लिया।
स्कूल इंचार्ज हरजिंदर कौर (पूर्व मेयर चंडीगढ़) की अगुवाई में आयोजित वार्षिक समारोह का आगाज स्टूडेंट्स ने श्री जपुजी साहिब के पाठ एवं शबद गायन के साथ किया गया। जिसके पश्चात स्टूडेंट्स ने रंगारंग कार्यक्रम के दौरान पंजाबी सभ्याचार के तहत गिद्दा, भांगड़ा, स्किट तथा कविताएं पेश की। जिन्हें उपस्थित लोगों द्वारा खूब सराहा गया। इस मौके पर इंचार्ज बीबी हरजिंदर कौर ने स्कूल की वार्षिक रिपोर्ट को सबके सांझा करते हुए स्कूल से संबंधित विस्तारपूर्वक जानकारी प्रदान करते हुए बताया कि इस वर्ष स्कूल में सेकंड क्लास भी आरंभ कर दी गई है, ताकी जरूरतमंद स्टूडेंट्स को क्वालिटी एजुकेशन प्रदान की जा सके।
इन मौके पर स्कूल के डायरेक्टर परमजीत सिंह, बलविंदर कौर, रमनदीप कौर, नरिंदर कौर, गुरमीत कौर, राजविंदर कौर, जसप्रीत कौर, जसविंदर कौर आदि ने भी अपनी उपस्थिति दर्ज करवाई।
hin_Deva hin_Deva hin_Deva hin_Deva